b'\n_START_ARTICLE_\nPavel Bajec\n_START_SECTION_\n\xc5\xbdivljenje in delo\n_START_PARAGRAPH_\nRodil se je v kme\xc4\x8dki dru\xc5\xbeini. Osnovno \xc5\xa1olo je v letih 1957\xe2\x88\x921966 obiskoval na Colu. Po kon\xc4\x8dani osnovni \xc5\xa1oli je \xc5\xa1el v Srednjo versko \xc5\xa1olo v Vipavo, kjer je leta 1970 maturiral. Po odslu\xc5\xbeenju voja\xc5\xa1kega roka v JLA je vstopil v ljubljansko bogoslovno semeni\xc5\xa1\xc4\x8de in se vpisal na Teolo\xc5\xa1ko fakulteto. Posve\xc4\x8den je bil 29. junija 1976 v Kopru, novo ma\xc5\xa1o pa je pel 4. julija 1976 na Colu. Po novi ma\xc5\xa1i je opravljal slu\xc5\xbebo nedeljskega kaplana v Tolminu in kon\xc4\x8dal \xc5\xa1tudij teologije. Leta 1977 je bil imenovan za rednega kaplana v Kobaridu, jeseni naslednjega leta pa je od\xc5\xa1el za bratom Ivanom za misijonarja na Slonoko\xc5\xa1\xc4\x8deno obalo.'